pythainlp/thaigov-v2-corpus-22032023 huggingface dataset:
วันอังคารที่ 22 พฤศจิกายน 2565
ครม.อนุมัติหลักการร่างพระราชบัญญัติความรับผิดเพื่อความชำรุดบกพร่องของสินค้า กำหนดให้ผู้ประกอบธุรกิจต้องรับผิดเพื่อความชำรุดบกพร่องของสินค้าภายในระยะเวลา 2 ปีนับแต่วันส่งมอบสินค้า
ครม.อนุมัติหลักการร่างพระราชบัญญัติความรับผิดเพื่อความชำรุดบกพร่องของสินค้า กำหนดให้ผู้ประกอบธุรกิจต้องรับผิดเพื่อความชำรุดบกพร่องของสินค้าภายในระยะเวลา 2 ปีนับแต่วันส่งมอบสินค้า
วันที่ 22 พฤศจิกายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี(ครม.)อนุมัติหลักการร่างพระราชบัญญัติความรับผิดเพื่อความชำรุดบกพร่องของสินค้า พ.ศ. .... ซึ่งมีสาระสำคัญเป็นการกำหนดความรับผิดของผู้ประกอบการธุรกิจในความชำรุดบกพร่องของสินค้าประเภทเครื่องใช้ไฟฟ้า อุปกรณ์อิเล็กทรอนิกส์ รถยนต์ส่วนบุคคลและรถจักรยานยนต์ส่วนบุคคล รวมถึงสินค้าอื่นที่อาจกำหนดตามพระราชกฤษฎีกา
โดยกำหนดให้ผู้ประกอบธุรกิจต้องรับผิดเพื่อความชำรุดบกพร่องของสินค้าอันเป็นเหตุให้เสื่อมราคาหรือเสื่อมความเหมาะสมภายในระยะเวลา 2 ปี นับแต่วันส่งมอบสินค้า ไม่ว่าผู้ประกอบธุรกิจจะรู้ถึงความชำรุดบกพร่องของสินค้าหรือไม่ก็ตาม โดยในกรณีที่สินค้าชำรุดบกพร่องภายใน 1 ปี นับแต่วันส่งมอบสินค้า ให้สันนิษฐานไว้ก่อนว่าสินค้านั้นชำรุดบกพร่องในเวลาส่งมอบสินค้า
นอกจากนี้ ผู้ประกอบธุรกิจยังต้องรับผิดเพื่อความชำรุดบกพร่องในกรณีที่ผู้ประกอบธุรกิจเป็นผู้ติดตั้งหรือประกอบสินค้านั้น หรือในกรณีที่ผู้บริโภคประกอบสินค้าหรือติดตั้งตามคู่มือที่ผู้ประกอบธุรกิจจัดให้ แต่คู่มือนั้นกำหนดวิธีติดตั้งหรือประกอบสินค้าโดยไม่ถูกต้องหรือครบถ้วน ซึ่งได้กำหนดสิทธิของผู้บริโภคต่อผู้ประกอบธุรกิจที่ต้องรับผิดเพื่อความชำรุดบกพร่องไว้ดังนี้คือ ผู้บริโภคสามารถเรียกให้ผู้ประกอบธุรกิจซ่อมแซมสินค้า, เรียกให้ผู้ประกอบธุรกิจเปลี่ยนสินค้า, ขอลดราคาสินค้า หรือเลิกสัญญา โดยการใช้สิทธิดังกล่าวไม่กระทบต่อสิทธิในการเรียกค่าเสียหายอื่นจากผู้ประกอบธุรกิจ และกรณีที่มีการทำข้อตกลงที่ทำไว้ล่วงหน้าซึ่งแตกต่างจากที่ พ.ร.บ.นี้กำหนด และเป็นผลเสียต่อผู้บริโภคให้ถือว่าเป็นโมฆะ
อย่างไรก็ตาม ได้กำหนดข้อยกเว้นให้ผู้ประกอบธุรกิจไม่ต้องรับผิดเพื่อความชำรุดบกพร่องในกรณีดังต่อไปนี้คือ ผู้บริโภคได้รู้อยู่แล้วในเวลาซื้อขายว่าสินค้านั้นมีความชำรุดบกพร่อง, ผู้บริโภคได้ดัดแปลงสินค้าโดยไม่ได้รับอนุญาตจากผู้ประกอบธุรกิจจนเป็นเหตุให้เกิดความชำรุดบกพร่อง, ผู้บริโภคไม่ปฏิบัติตามข้อกำหนดที่จำเป็นและสมควรเพื่อการบำรุงรักษาสินค้าที่ระบุในคู่มือการใช้งาน
น.ส.ไตรศุลี กล่าวว่า ร่างกฎหมายฉบับนี้จะเพิ่มการคุ้มครองสิทธิของประชาชนซึ่งเป็นผู้บริโภค เนื่องจากปัจจุบันกฎหมายเกี่ยวกับความรับผิดเพื่อความชำรุดบกพร่องของสินค้าซึ่งซื้อขายกันทั่วไปเป็นไปตามประมวลกฎหมายแพ่งและพาณิชย์ และวิธีพิจารณาความแพ่งที่เป็นไปตามหลักผู้ใดกล่าวอ้างผู้นั้นต้องพิสูจน์ ซึ่งมีความเหมาะสมกับสินค้าที่ไม่มีความซับซ้อน แต่ปัจจุบันมีการใช้เทคโนโลยีขั้นสูงในการกระบวนการผลิตสินค้าหลายชนิด ซึ่งทำให้สินค้ามีลักษณะหรือกลไกที่ซับซ้อน ผู้บริโภคไม่อาจพบเห็นความชำรุดบกพร่องของสินค้าได้ในเวลาซื้อขายหรือส่งมอบ จึงจำเป็นต้องมีกฎหมายเฉพาะเพื่อคุ้มครองสิทธิประชาชนที่สอดคล้องกับสภาพปัญหาในปัจจุบัน
ทั้งนี้ จะมีสัญญาที่ไม่อยู่ภายใต้ พ.ร.บ.ความรับผิดเพื่อความชำรุดบกพร่องของสินค้าฯ ได้แก่ สัญญาที่เกิดขึ้นก่อนที่กฎหมายฉบับนี้ใช้บังคับ สัญญาการขายหรือเช่าซื้อสินค้าใช้แล้ว การขายหรือเช่าซื้อสินค้าตามสภาพ และ การขยายทอดตลาด
วันอังคารที่ 22 พฤศจิกายน 2565
ขยายเวลาลดภาษีสรรพสามิตน้ำมันดีเซลลง ลิตรละ 5 บาทต่อไปอีก 2 เดือน
วันจันทร์ที่ 21 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลบรรเทาความเดือดร้อนแก่ประชาชนอย่างต่อเนื่อง โดยเห็นชอบขยายระยะเวลามาตรการ
ปรับลดอัตราภาษีสรรพสามิตน้ำมันดีเซลลง ลิตรละ 5 บาท ต่อไปอีก 2 เดือน คือตั้งแต่วันที่ 21 พ.ย.2565 –
20 ม.ค.2566 เนื่องจากสถานการณ์ราคาน้ำมันดิบในตลาดโลกยังคงผันผวน
และมีแนวโน้มปรับตัวสูงขึ้นในช่วงฤดูหนาวอาจส่งผลกระทบต่อต้นทุนการนำเข้าน้ำมันและราคาขายปลีกน้ำมันดีเซลในประเทศไทย
จึงเห็นว่ามีความจำเป็นอย่างยิ่งในการขยายมาตรการทางภาษีต่อไปอีกระยะหนึ่ง
เพื่อรักษาระดับราคาขายปลีกน้ำมันดีเซลภายในประเทศไม่ให้ปรับตัวสูงขึ้นจนกระทบต่อค่าครองชีพของประช
าชน รวมถึงเศรษฐกิจในภาพรวมเนื่องจากน้ำมันดีเซลเป็นต้นทุนของภาคการผลิตและการขนส่งของทุกอุตสาหกรรม
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 22 พฤศจิกายน 2565
จัดแสดงนิทรรศการผ้าไทย ดอนกอยโมเดล สู่เวทีเอเปค 2022
วันศุกร์ที่ 18 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
หนึ่งในอัตลักษณ์ภูมิปัญญาไทยที่รัฐบาลจัดไว้ต้อนรับผู้นำจาก 20 เขตเศรษฐกิจเอเปค คือ
นิทรรศการผ้าไทย “ดอนกอยโมเดล” ซึ่งเป็นการพัฒนาเศรษฐกิจฐานรากด้วยภูมิปัญญาท้องถิ่น
โดยได้รับพระมหากรุณาจากสมเด็จพระเจ้าลูกเธอเจ้าฟ้าสิริวัณณวรี นารีรัตนราชกัญญา
พระราชทานองค์ความรู้และคำแนะนำให้ชาวบ้านพัฒนาเฉดสี ลวดลาย และ packaging
ผ้าไทยให้หลากหลายและทันสมัย ส่งผลให้มีรายได้เพิ่มจาก 700 บาท เป็น 7,000 – 10,000 บาท/คน/เดือน
เกิดกำลังใจในการสืบสานภูมิปัญญาและพัฒนาผลิตภัณฑ์อย่างสร้างสรรค์ต่อไป ทั้งนี้
ภายในบูธจะจัดแสดงกิจกรรมสาธิต เช่น การย้อมสี กวักหมี่ มัดหมี่ เข็นฝ้าย ทอผ้า
และจำหน่ายผลิตภัณฑ์ผ้าย้อมคราม เพื่อเผยแพร่ความภาคภูมิใจของคนไทยสู่สายตาคนทั่วโลก
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 22 พฤศจิกายน 2565
ผบ.ทบ.สิงคโปร์ เยี่ยมคำนับ รมช.กห. ผู้แทน รมว.กห.
เมื่อ 21 พ.ย. 65, 1400 พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้มอบหมายให้ พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม เป็นผู้แทนต้อนรับ พล.ต.David Neo (เดวิด เนียว) ผบ.ทบ.สาธารณรัฐสิงคโปร์
ในโอกาสเดินทางเยือนไทยในฐานะแขกของ กองทัพบก ระหว่าง 20 ถึง 23 พ.ย.65
การเข้าพบหารือ ระหว่าง ไทย-สิงคโปร์ ในครั้งนี้ เป็นการ กระชับ ความสัมพันธ์ระหว่าง 2ประเทศ ที่มีความยาวนานมากกว่า 57 ปี ของการสถาปนาความสัมพันธ์ทางการฑูต
โดยเฉพาะความสัมพันธ์ด้านทหารมีความใกล้ชิดในทุกมิติ มีการฝึกระดับ ทวิภาคี พหุภาคี การแลกเปลี่ยนด้านการข่าว การฝึก-ศึกษา ความร่วมมือด้านอุตสาหกรรมป้องกันประเทศ มี ความร่วมมือในการวิจัยพัฒนาระหว่างกันเพื่อแสวงหาโอกาส และดำเนินการทางธุรกิจในประเทศไทย ความร่วมมือทางไซเบอร์ มีการริเริ่มความร่วมมือระหว่างกันเพื่อพัฒนาด้านความมั่นคงปลอดภัยทางไซเบอร์อย่างมีประสิทธิภาพ และ การแลกเปลี่ยนการเยือนในทุกระดับ ตลอดจนความร่วมมือด้านต่างๆ ตามที่ได้มีการจัดทำบันทึกความเข้าใจ และบันทึกความตกลง ร่วมกันหลายฉบับ
ทาง ผบ.ทบ.สิงคโปร์ ได้ขอบคุณในการต้อนรับทั้งในระดับกองทัพ ระดับรัฐบาล ได้กล่าวถึงความสัมพันธ์อันแน่นแฟ้น ระหว่าง 2 ประเทศในทุกระดับ และพร้อมให้การสนับสนุนประเทศไทยในทุกโอกาส
วันอังคารที่ 22 พฤศจิกายน 2565
“CEO กรุงไทย” โชว์ศักยภาพพัฒนาโครงสร้างพื้นฐานดิจิทัล ร่วมกับผู้นำธุรกิจระดับโลก บนเวที APEC CEO SUMMIT THAILAND 2022
กรรมการผู้จัดการใหญ่ ธ.กรุงไทย ร่วมเสวนา เรื่องการพัฒนาเทคโนโลยีดิจิทัลสำหรับวิถีชีวิตรูปแบบใหม่ในอนาคต (Digitalization and the Next Normal) หัวข้อ Digital Transformation ในงาน APEC CEO SUMMIT THAILAND 2022
ในการประชุมสุดยอดผู้นำภาคเอกชนของเอเปค หรือ APEC CEO SUMMIT THAILAND 2022 เมื่อวันที่ 18 พฤศจิกายน 2565 ที่ผ่านมา นายผยง ศรีวณิช กรรมการผู้จัดการใหญ่ ธนาคารกรุงไทย ร่วมเวทีเสวนา เรื่องการพัฒนาเทคโนโลยีดิจิทัลสำหรับวิถีชีวิตรูปแบบใหม่ในอนาคต (Digitalization and the Next Normal) หัวข้อ Digital Transformation ร่วมกับ นายเจสัน เฉิน ประธานและซีอีโอของ ACER ผู้ผลิตฮาร์ดแวร์คอมพิวเตอร์ชั้นนำระดับโลก โดย นายผยง ศรีวณิช กล่าวว่า ธนาคารกรุงไทยวางยุทธศาสตร์รองรับ Digital Disruption ตั้งแต่ก่อนเกิดวิกฤติโควิด-19 เพื่อเพิ่มประสิทธิภาพการดำเนินงาน สร้างความเท่าเทียมในสังคม ตอบโจทย์ลูกค้าและผู้มีส่วนได้เสีย ติดปีกให้ชีวิตคนไทยทุกคนมีชีวิตที่ดีขึ้น
ธนาคารได้พัฒนาโครงสร้างพื้นฐานทางดิจิทัล พร้อมปรับรูปแบบการทำงานให้มีความยืดหยุ่น มีศักยภาพรับมือการเปลี่ยนแปลงที่พร้อมเกิดขึ้นอย่างรวดเร็ว ด้วยต้นทุนที่เหมาะสม ภายใต้ทิศทางธุรกิจในอนาคตที่ภาคธนาคารจะไม่ใช่กิจกรรมหลัก แต่เป็นกิจกรรมสนับสนุน และอำนวยความสะดวกให้การใช้ชีวิตและธุรกิจง่ายขึ้น จึงต้องนำบริการธนาคารไปฝังตัวในวิถีชีวิตของคนไทย ด้วยการพัฒนาแอปพลิเคชัน “เป๋าตัง” ซึ่งเป็น Thailand Open Digital Platform ใน 5 Ecosystems หลัก ที่เรามีความเข้าใจอย่างลึกซึ้ง คือ 1. การชำระเงิน ซึ่งเป็นกิจกรรมพื้นฐานของการธนาคาร 2. ภาครัฐ ซึ่งเป็น ecosystem ที่เชื่อมต่อกับทั้งภาครัฐ ภาคเอกชนและภาคประชาชน 3. สุขภาพ 4. ระบบการศึกษา และ 5. ขนส่งมวลชน
“ในช่วงโควิด-19 แอปฯ เป๋าตัง มีส่วนช่วยเชื่อมภาครัฐกับประชาชน ให้ประชาชนทุกกลุ่มเข้าถึงบริการทางการเงิน และมาตรการความช่วยเหลือจากภาครัฐอย่างรวดเร็วและทั่วถึง ทำให้ปัจจุบันมีคนไทยกว่า 40 ล้านคนอยู่ใน Ecosystems ของเราแล้ว นอกจากนี้ ยังพัฒนาแอปฯ “ถุงเงิน” เป็นแพลตฟอร์มร้านค้า ตอบโจทย์ความต้องการของ SMEs ที่ไม่มีเครื่อง EDC ให้สามารถมีช่องทางการรับชำระเงินดิจิทัล และในอนาคตจะมุ่งเพิ่มประสิทธิภาพในการทำการค้าของ SMEs ติดปีกให้ SMEs ทำธุรกิจได้ดีขึ้น”
ธนาคารกรุงไทย มีความมุ่งมั่นขับเคลื่อนแผนพัฒนาโครงสร้างพื้นฐานดิจิทัล เชื่อมโยงระบบการชำระเงินกับภูมิภาค เพื่อให้ธุรกิจไทยสามารถก้าวเข้าสู่ความร่วมมือระดับภูมิภาค และเชื่อมต่อกับการค้าระดับโลก ทั้งนี้ ทุกภาคส่วนจะต้องมีเป้าหมายเดียวกัน และมีความร่วมมือ เพื่อกำหนดมาตรฐานที่จะใช้ร่วมกัน เพราะแต่ละประเทศมีกฎระเบียบที่แตกต่างกัน
“การพัฒนาดิจิทัลของกรุงไทย มีเป้าหมายชัดเจน คือ การนำเทคโนโลยีดิจิทัลช่วยติดปีก ทำให้ลูกค้าและผู้มีส่วนได้เสียมีชีวิตที่ดีขึ้น โดยทำให้ทุกคนได้รับประโยชน์ร่วมกัน พร้อมจะจัดสรรทรัพยากร ขับเคลื่อน Digital Transformation เพื่อยกระดับเศรษฐกิจและชีวิตของคนในสังคมไทยให้ดียิ่งขึ้น”
วันอังคารที่ 22 พฤศจิกายน 2565
รมว.เฮ้ง ส่ง ‘ที่ปรึกษา’ เปิดสัมมนาเครือข่ายแนะแนวอาชีพ สร้างกำลังคนสู่ตลาดแรงงานคุณภาพ
รมว.เฮ้ง ส่ง ‘ที่ปรึกษา’ เปิดสัมมนาเครือข่ายแนะแนวอาชีพ สร้างกำลังคนสู่ตลาดแรงงานคุณภาพ
วันที่22พฤศจิกายน2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีกล่าวเปิดการสัมมนาเชิงปฏิบัติการการสร้างเครือข่ายการแนะแนวอาชีพและประชุมชี้แจงโครงการเพิ่มทักษะอาชีพแก่นักเรียนที่ไม่ได้เรียนต่อหลังจบการศึกษาภาคบังคับจังหวัดสมุทรสงครามประจำปีพ.ศ.2566โดยมีผู้บริหารสถานศึกษาหัวหน้าส่วนราชการหน่วยงานในสังกัดกระทรวงแรงงานจังหวัดสมุทรสงครามและผู้เข้าร่วมสัมมนาให้การต้อนรับณโรงแรมโคโค่วิวต.แม่กลองอ.เมืองจ.สมุทรสงคราม
นางธิวัลรัตน์กล่าวว่ารัฐบาลภายใต้การนำของท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งท่านกำกับดูแลกระทรวงแรงงานและท่านสุชาติชมกลิ่นรัฐมนตรีว่าการกระทรวงแรงงานที่ได้ตระหนักและให้ความสำคัญกับการพัฒนาและเสริมสร้างศักยภาพทรัพยากรมนุษย์ในทุกมิติทุกช่วงวัยให้เป็นคนดีคนเก่งกระทรวงแรงงานจึงได้เล็งเห็นถึงความสำคัญของการจัดสัมมนาเครือข่ายการแนะแนวอาชีพที่จัดขึ้นในวันนี้เพื่อให้เครือข่ายแนะแนวอาชีพได้นำความรู้ที่ได้รับไปใช้ประโยชน์เพื่อการแนะแนวหรือให้คำปรึกษาแก่นักเรียนนักศึกษาในการเลือกเรียนเลือกประกอบอาชีพอย่างเหมาะสมสอดคล้องกับความต้องการของตลาดแรงงานในอนาคตอันจะช่วยลดปัญหาการผลิตกำลังแรงงานไม่ตรงกับความต้องการ
นางธิวัลรัตน์กล่าวต่อว่าการสัมมนาดังกล่าวจะเป็นประโยชน์อย่างยิ่งในการพัฒนาคนที่อยู่ในวัยกำลังแรงงานให้สามารถเข้าสู่ตลาดแรงงานได้อย่างมีคุณภาพตลอดจนเป็นการสร้างความร่วมมือในการดำเนินงานด้านการแนะแนวอาชีพระหว่างกระทรวงแรงงานกับหน่วยงานด้านการศึกษาโดยเฉพาะครูแนะแนวซึ่งเป็นบุคลากรที่มีบทบาทสำคัญในการวางรากฐานให้นักเรียนนักศึกษาประสบความสำเร็จในด้านการศึกษาต่อและเลือกประกอบอาชีพได้ตรงกับความรู้ความสามารถของตนเองและสอดคล้องกับตลาดแรงงานซึ่งเป็นการขับเคลื่อนเศรษฐกิจของประเทศด้วยนวัตกรรมและกำลังแรงงานจะต้องได้รับการพัฒนาให้มีความรู้ความเชี่ยวชาญและมีทักษะสูงจำเป็นต้องอาศัยความรู้ด้านวิทยาศาสตร์และเทคโนโลยีภาษาอังกฤษและคอมพิวเตอร์รวมทั้งความคิดสร้างสรรค์ซึ่งจะเป็นกำลังแรงงานที่มีคุณภาพในอนาคตต่อไป
+++++++++++++++++++
กองเผยแพร่และประชาสัมพันธ์
22พฤศจิกายน2565
วันอังคารที่ 22 พฤศจิกายน 2565
“กรุงไทย” ปังไม่หยุด เปิดตัว “ARR” พันธมิตร Gold Wallet รายที่ 3 บนแอปฯ เป๋าตัง เริ่มซื้อ-ขาย ได้ตั้งแต่ 22 พ.ย.นี้
“ธนาคารกรุงไทย” เดินหน้าขยายพันธมิตร สร้างตลาดทองออนไลน์เต็มรูปแบบ เปิดตัว “ARR Gold Trading” ร้านทองแห่งที่ 3 ใน Gold Wallet บนแอปฯ เป๋าตัง เพิ่มทางเลือกผู้ลงทุน สร้างผลตอบแทนจากการลงทุนทองคำออนไลน์ครบวงจร เริ่มให้บริการตั้งแต่ 22 พ.ย.นี้ เป็นต้นไป
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า การลงทุนทองคำออนไลน์ผ่านบริการ Gold Wallet บนแอปพลิเคชัน “เป๋าตัง” ได้รับกระแสตอบรับดีอย่างต่อเนื่องจากผู้ลงทุน ด้วยบริการที่ครอบคลุมทั้งการส่งคำสั่งซื้อ-ขาย-ถอนทองออนไลน์อย่างครบวงจร พร้อมบริการรายงานความเคลื่อนไหวราคาทองและอัตราแลกเปลี่ยนผ่าน Krungthai Connext สะท้อนจากปริมาณการเปิดบัญชีและจำนวนธุรกรรมที่เพิ่มขึ้นต่อเนื่อง ล่าสุด มีจำนวนบัญชี Gold Wallet มากกว่า 140,000 บัญชี
ธนาคารเดินหน้าขยายพันธมิตรร้านทองใน Gold Wallet อย่างต่อเนื่อง ล่าสุด ได้จับมือกับ บริษัท ออโรร่า เทรดดิ้ง จำกัด ผู้ให้บริการ ARR Gold Trading ซึ่งเป็น บริษัทที่มีความแข็งแกร่ง ความน่าเชื่อถือ ทำธุรกิจมายาวนาน และเป็นที่รู้จักของนักลงทุนทั่วไป โดยเป็นพันธมิตรรายที่ 3 ของ Gold Wallet พร้อมเปิดให้ซื้อ-ขายทองกับ ออโรร่า โกลด์ เทรดดิ้ง (ARR Gold Trading) ผ่าน Gold Wallet ในแอปเป๋าตัง ตั้งแต่วันที่ 22 พฤศจิกายน 2565 เป็นต้นไป
จากความมุ่งมั่นในการตอบโจทย์ผู้ลงทุนทุกกลุ่ม ผ่านช่องทางดิจิทัล โดยเฉพาะแอปฯ เป๋าตัง ซึ่งเป็น Thailand Open Digital Platform เปิดกว้างให้ทุกคนเข้ามาใช้งาน แม้ไม่มีบัญชีเงินฝากธนาคารกรุงไทย พร้อมจับมือพันธมิตรทั้งภาครัฐและเอกชนยกระดับผลิตภัณฑ์และบริการ ทำให้ธนาคารก้าวขึ้นมาเป็นผู้นำการลงทุนดิจิทัล ที่มีส่วนสำคัญในการขับเคลื่อนเศรษฐกิจดิจิทัล ลดความเหลื่อมล้ำในสังคม ตอบโจทย์เป้าหมายการพัฒนาอย่างยั่งยืน (SDGs) สอดคล้องกับวิสัยทัศน์ “กรุงไทย เคียงข้างไทย สู่ความยั่งยืน”
ทั้งนี้ การลงทุนทองผ่าน Gold Wallet มีจุดเด่นด้วยบริการที่ครบวงจร ซื้อ-ขายทองขั้นต่ำเพียง 0.1 ออนซ์ หรือเท่ากับ 6,000 บาท (ขึ้นกับอัตราแลกเปลี่ยน ณ เวลาซื้อ-ขาย) สามารถส่งคำสั่ง ซื้อ-ขาย ผ่านแอปฯ เป๋าตัง โดยไม่มีค่าธรรมเนียม สามารถเปิดบัญชีผ่านช่องทางออนไลน์ได้ทุกที่ ทุกเวลา โดยไม่กำหนดวงเงินขั้นต่ำ ซื้อ-ขายทองผ่านแอปฯ ด้วยสกุลดอลลาร์สหรัฐ USD อ้างอิงราคาตลาดโลก ผู้สนใจสอบถามข้อมูลเพิ่มเติมได้ที่ธนาคารกรุงไทยทุกสาขา และ Krungthai Contact Center โทร 02-111-1111
วันอังคารที่ 22 พฤศจิกายน 2565
​PM pleased with NESDC’s Thai economic growth projection of 3.2% in 2022
​PM pleased with NESDC’s Thai economic growth projection of 3.2% in 2022
November 22, 2022, Deputy Government Spokesperson Traisuree Taisaranakul disclosed that Prime Minister and Defense Minister Gen. Prayut Chan-o-cha was pleased with Thailand’s economic performance for the 3rd quarter of 2022, which expanded by 4.5%, a continuous growth from the 1st and 2nd quarter of the same year at 2.3% and 2.5% respectively. Coupling with surrounding factors, be it, continued recovery of tourism, investment, domestic consumption, and industrial production, Office of National Economic and Social Development Board (NESDC) projects that Thai economy will grow by 3.2% in 2022, comparing to 1.5% in 2021.
The Government commits to implement various policies to maintain momentum of the economic growth for the widespread benefit of the people of all groups, and to address issues of concern. NESDC also suggested expediting disbursement of public sector investment budget to inject cash into the economic system.
According to the Deputy Government Spokesperson, the Prime Minister has handed down a policy for the Government to continue addressing household and SMEs debts amidst the hike of global interest rates, through implementation of various measures by concerned agencies, i.e., Ministry of Finance, the Bank of Thailand, and public and private financial institutions.
Even though the Thai economy has been facing global economic challenges, i.e., gasoline price hike, higher cost of living and interest rates, that come as a result of geopolitical conflicts, the Government has put utmost effort to implement export policy, seek new and potential markets for business operators, and continue to promote tourism sector to ensure future growth.
วันอังคารที่ 22 พฤศจิกายน 2565
จังหวัดระนองจัดพิธีรับมอบผีเสื้อประดิษฐ์จากผ้าอัตลักษณ์ 500 ตัว เพื่อนำไปประดับ ตกแต่ง และร่วมจัดกิจกรรมสอยดาวผีเสื้อประดิษฐ์จากผ้าไทย ของร้านกาชาดกระทรวงมหาดไทยและสมาคมแม่บ้าน มท.
จังหวัดระนองจัดพิธีรับมอบผีเสื้อประดิษฐ์จากผ้าอัตลักษณ์ 500 ตัว เพื่อนำไปประดับ ตกแต่ง และร่วมจัดกิจกรรมสอยดาวผีเสื้อประดิษฐ์จากผ้าไทย ของร้านกาชาดกระทรวงมหาดไทยและสมาคมแม่บ้านมหาดไทย ในงานกาชาดประจำปี 2565
วันนี้ (22 พ.ย. 65) นายปิยพงศ์ ชูวงศ์ รองผู้ว่าราชการจังหวัดระนอง รักษาราชการแทนผู้ว่าราชการจังหวัดระนอง เปิดเผยว่า สภากาชาดไทยได้กำหนดจัดงานกาชาด ประจำปี 2565 ระหว่างวันที่ 8 – 19 ธันวาคม 2565 ณ สวนลุมพินี กรุงเทพมหานคร ภายใต้ชื่องาน “9 ทศวรรษบารมี สดุดีสภานายิกาสภากาชาดไทย” ซึ่งได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อุปนายิกาผู้อำนวยการสภากาชาดไทย จะเสด็จพระราชดำเนินเป็นองค์ประธานเปิดงานกาชาด ประจำปี 2565 ในวันพฤหัสบดีที่ 8 ธันวาคม 2565 โดยในการจัดงานฯ ดังกล่าว กระทรวงมหาดไทยได้ร่วมกับสมาคมแม่บ้านมหาดไทย ออกร้านกาชาด ภายใต้แนวคิด “น้ำพระทัยใต้ร่มพระบารมี” ซึ่งภายในร้านกาชาดมหาดไทย ได้กำหนดจัดกิจกรรมสอยดาวผีเสื้อประดิษฐ์จากผ้าไทย โดยใช้ผ้าอัตลักษณ์ของแต่ละจังหวัดมาร่วมประดับในงาน และเมื่อพี่น้องประชาชนร่วมกิจกรรมสอยดาวเพื่อลุ้นรางวัล จะสามารถนำผีเสื้อประดิษฐ์กลับไปเป็นของที่ระลึกงานกาชาดได้อีกด้วย
นายปิยพงศ์ ชูวงศ์ กล่าวว่า จังหวัดระนอง มีความภาคภูมิใจที่ได้ร่วมประดิษฐ์ผีเสื้อจากผ้าอัตลักษณ์ของจังหวัดระนอง เพื่อเป็นส่วนหนึ่งในการนำไปออกร้านกาชาดกระทรวงมหาดไทยและสมาคมแม่บ้านมหาดไทย ในงานกาชาด ประจำปี 2565 โดยเมื่อวานนี้ (21 พ.ย. 65) ได้จัดพิธีรับมอบผีเสื้อประดิษฐ์จากผ้าอัตลักษณ์ของจังหวัดระนอง เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ภายใต้แนวคิด “ผีเสื้อขุนเขาแห่งความภักดี” นำโดย นางณัษฐพร ชูวงศ์ รองประธานแม่บ้านมหาดไทยจังหวัดระนอง นายชัยวุฒิ ครุฑมาศ พัฒนาการจังหวัดระนอง พร้อมด้วยหัวหน้าส่วนราชการ ข้าราชการ เหล่ากาชาดจังหวัดระนอง และชมรมแม่บ้านมหาดไทยระนอง
ด้าน นายชัยวุฒิ ครุฑมาศ พัฒนาการจังหวัดระนอง กล่าวว่า กรมการพัฒนาชุมชนได้มอบหมายให้สำนักงานพัฒนาชุมชนจังหวัดสนับสนุนการร่วมประดิษฐ์ผีเสื้อที่ทำจากผ้าอัตลักษณ์ของจังหวัด โดยได้เชิญชวนชมรมแม่บ้านมหาดไทยจังหวัดระนอง เหล่ากาชาดจังหวัดระนอง ผู้นำ กลุ่ม/องค์กร เครือข่ายองค์กร และคณะกรรมการพัฒนาสตรีอำเภอกระบุรี ร่วมกันประดิษฐ์ผีเสื้อจากผ้าอัตลักษณ์ของจังหวัดระนอง รวมทั้งสิ้น 500 ตัว เพื่อนำผีเสื้อไปร่วมกิจกรรมสอยดาวของร้านกาชาดกระทรวงมหาดไทยและสมาคมแม่บ้านมหาดไทยต่อไป
วันอังคารที่ 22 พฤศจิกายน 2565
โฆษกรัฐบาลเผย นายกรัฐมนตรีรับทราบสถานการณ์คาร์บอมบ์แฟลตตำรวจ จ.นราธิวาส สั่งการผู้บัญชาการตำรวจแห่งชาติติดตามสถานการณ์อย่างใกล้ชิด ย้ำให้เร่งดำเนินการสืบสวนหาสาเหตุ
โฆษกรัฐบาลเผย นายกรัฐมนตรีรับทราบสถานการณ์คาร์บอมบ์แฟลตตำรวจ จ.นราธิวาส สั่งการผู้บัญชาการตำรวจแห่งชาติติดตามสถานการณ์อย่างใกล้ชิด ย้ำให้เร่งดำเนินการสืบสวนหาสาเหตุ เพิ่มมาตรการความปลอดภัย
วันที่ 22 พฤศจิกายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานเหตุการณ์คาร์บอมบ์ภายในแฟลตตำรวจ ตรงข้ามโรงเรียนนราสิกขาลัย เขตเทศบาลเมืองนราธิวาส อำเภอเมือง จังหวัดนราธิวาส สั่งการผู้บัญชาการตำรวจแห่งชาติลงพื้นที่ติดตามสถานการณ์อย่างใกล้ชิด ย้ำให้เร่งดำเนินการสืบสวนหาสาเหตุ และดำเนินการตามกฎหมายกับผู้ก่อเหตุโดยเร็ว
นายกรัฐมนตรี แสดงความห่วงใยต่อประชาชนที่ได้รับบาดเจ็บ พร้อมแสดงความเสียใจต่อครอบครัวผู้เสียชีวิต กำชับให้ส่วนราชการในพื้นที่ดูแลช่วยเหลืออย่างเต็มที่ สำหรับพื้นที่เกิดเหตุให้เจ้าหน้าที่ชุดเก็บกู้วัตถุระเบิดตรวจสอบให้ละเอียด หวั่นเกิดอันตรายตามมา พร้อมกันพื้นที่ไม่ให้บุคคลที่เกี่ยวข้องเข้าไปในบริเวณที่เกิดเหตุ
“นายอนุชา กล่าวว่า นายกรัฐมนตรีเน้นย้ำเรื่องความปลอดภัยของพี่น้องประชาชนเป็นสำคัญ ไม่ว่าที่ไหน ๆ ของประเทศไทย ประชาชนต้องปลอดภัย และขอให้ฝ่ายความมั่นคงเพิ่มมาตรการรักษาความปลอดภัยให้มากขึ้น”
วันอังคารที่ 22 พฤศจิกายน 2565
ธ.ก.ส. จับมือ GPSC เติมทุนหนุนการขับเคลื่อนพลังงานสะอาด ยกระดับความเข้มแข็งเศรษฐกิจครัวเรือน
ธ.ก.ส. - GPSC ร่วมลงนามบันทึกข้อตกลงความร่วมมือ “การศึกษาและพัฒนาพื้นที่เพื่อการผลิตไฟฟ้าจากพลังงานสะอาด” เพื่อศึกษาและพัฒนาพื้นที่เกษตรกรรมที่มีศักยภาพมาพัฒนาการผลิตไฟฟ้าจากพลังงานสะอาด
วันนี้ (22 พฤศจิกายน 2565) ณ ชั้น 5 อาคารบี ศูนย์เอนเนอร์ยี่คอมเพล็กซ์ กรุงเทพมหานคร นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร และนายวรวัฒน์ พิทยศิริ ประธานเจ้าหน้าที่บริหารและกรรมการผู้จัดการใหญ่ บริษัท โกลบอล เพาเวอร์ ซินเนอร์ยี่ จำกัด (GPSC) ร่วมลงนามบันทึกข้อตกลงความร่วมมือ “การศึกษาและพัฒนาพื้นที่เพื่อการผลิตไฟฟ้าจากพลังงานสะอาด” เพื่อศึกษาและพัฒนาพื้นที่เกษตรกรรมที่มีศักยภาพมาพัฒนาการผลิตไฟฟ้าจากพลังงานสะอาด เช่น แสงอาทิตย์ ลม ควบคู่ไปกับการส่งเสริมการประยุกต์ใช้เทคโนโลยีด้านพลังงานสะอาดในภาคเกษตรกรรม เพื่อเพิ่มประสิทธิภาพการใช้ไฟฟ้า และยกระดับภาคการเกษตรของไทยก้าวสู่การเกษตรอัจฉริยะ หรือ Smart Farming โดย ธ.ก.ส. มีนโยบายสนับสนุนเกษตรกรในการพัฒนากระบวนการผลิตที่เป็นมิตรกับสิ่งแวดล้อมภายใต้หลักเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (BCG Model) ซึ่ง ธ.ก.ส. พร้อมที่จะเชื่อมโยงในการนำความรู้ต่าง ๆ ของ GPSC ไปยังเกษตรกรเพื่อปรับใช้ในกระบวนการผลิต การแปรรูปเพิ่มมูลค่า ทั้งในส่วนของการผลิตที่เป็นต้นน้ำ กลางน้ำ และปลายน้ำ ธ.ก.ส. พร้อมสนับสนุนเงินทุนอัตราดอกเบี้ยผ่อนปรนให้กับเกษตรกรในการส่งเสริมการใช้พลังงานทางเลือกหรือพลังงานสะอาด ในการทำเกษตรอินทรีย์และผลิตอาหารปลอดภัย (Food Safety) รวมถึงการอนุรักษ์ทรัพยากรธรรมชาติและสิ่งแวดล้อมผ่านโครงการส่งเสริมและสนับสนุนสินเชื่อสีเขียว (Green Credit) วงเงินรวม 20,000 ล้านบาท
นอกจากนั้น ธ.ก.ส. ได้สนับสนุนให้เกษตรกรและชุมชนร่วมปลูกป่าในพื้นที่ของตนเองและชุมชนผ่านโครงการธนาคารต้นไม้ รวมถึงสนับสนุนให้เกิดกิจกรรมลดก๊าซเรือนกระจก (LESS) และกิจกรรมชดเชยคาร์บอน (Carbon Offset) ในชุมชน ปัจจุบันมีธนาคารต้นไม้เข้าร่วมโครงการ 6,838 ชุมชน มีต้นไม้ขึ้นทะเบียนในโครงการ 12.4 ล้านต้น มีสมาชิก 123,845 ราย และมีชุมชนที่ได้รับใบประกาศเกียรติคุณจากองค์การบริหารจัดการก๊าซเรือนกระจก (องค์การมหาชน) เพื่อรับรองปริมาณก๊าซเรือนกระจกจำนวน 62 ชุมชน ซึ่งสิ่งเหล่านี้สอดคล้องกับ ยุทธศาสตร์ของประเทศในการลดปัญหาการปล่อยก๊าซเรือนกระจกสู่ความยั่งยืน
สำหรับแนวทางการดำเนินงานของ ธ.ก.ส. และ GPSC จะจัดตั้งคณะทำงานร่วมกัน โดยคัดเลือกพื้นที่เกษตรกรรมที่มีศักยภาพในทุกพื้นที่ ที่อยู่ภายใต้ขอบเขตการดำเนินงานของ ธ.ก.ส. เข้าร่วมโครงการ ซึ่งในส่วนของ GPSC จะนำผู้เชี่ยวชาญเข้าไปวิเคราะห์และประเมินความเป็นไปได้ของการนำเทคโนโลยีด้านพลังงานที่เหมาะสม เข้าไปสนับสนุนภาคการเกษตร ทั้งการติดตั้งระบบพลังงานทดแทน ไม่ว่าจะเป็นพลังงานลม แสงอาทิตย์ และการนำเทคโนโลยีที่เหมาะสมด้านการบริหารจัดการพลังงาน เข้าไปควบคุมการจ่ายไฟฟ้าเข้าระบบการใช้งานของภาคการเกษตร ซึ่งจะทำให้การพัฒนาภาคการเกษตรของไทยเป็นเกษตรยุคใหม่ที่มีความยั่งยืน สอดคล้องกับการเปลี่ยนแปลงทิศทางพลังงานโลกและแผนพลังงานชาติ (National Energy Plan) ที่แสวงหาแนวทางการใช้พลังงานที่เป็นมิตรกับสิ่งแวดล้อมของทุกภาคส่วนมากขึ้น
วันอังคารที่ 22 พฤศจิกายน 2565
ครม.  ถอนร่าง พรบ. แรงงานสัมพันธ์ในรัฐวิสาหกิจ พ.ศ..... เพื่อทบทวนและฟังเสียงทุกภาคส่วนให้รอบด้าน หลังสมาพันธ์แรงงานรัฐวิสาหกิจสัมพันธ์ จำนวน 35 แห่ง ยื่นขอพิจารณารายละเอียดใหม่
ครม.  ถอนร่าง พรบ. แรงงานสัมพันธ์ในรัฐวิสาหกิจ พ.ศ..... เพื่อทบทวนและฟังเสียงทุกภาคส่วนให้รอบด้าน หลังสมาพันธ์แรงงานรัฐวิสาหกิจสัมพันธ์ จำนวน 35 แห่ง ยื่นขอพิจารณารายละเอียดใหม่
น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 22 พฤศจิกายน 2565 ว่าที่ประชุมครม. มีมติเห็นชอบอนุมัติให้ถอนร่างพระราชบัญญัติแรงงานสัมพันธ์ในรัฐวิสาหกิจ พ.ศ. .... ออกจากการพิจารณาของสภาผู้แทนราษฎร เพื่อความรอบคอบและให้เป็นที่ยอมรับของทุกฝ่าย ตามที่กระทรวงแรงงานเสนอ จึงขอนำร่างพระราชบัญญัติดังกล่าวกลับมาทบทวนและหารือกับผู้ที่เกี่ยวข้องในประเด็นต่างๆ โดยเฉพาะในประเด็นตามหนังสือคัดค้านร่างพระราชบัญญัติดังกล่าวที่สหภาพแรงงานรัฐวิสาหกิจที่สังกัดสมาพันธ์แรงงานรัฐวิสาหกิจสัมพันธ์ จำนวน 35 แห่ง และหัวหน้าศูนย์ประสานงานสมาพันธ์แรงงานรัฐวิสาหกิจสัมพันธ์ประจำจังหวัด จำนวน 53 จังหวัด ได้มีหนังสือถึงนายกรัฐมนตรีเมื่อวันที่ 3 พฤศจิกายน 2565
น.ส.ทิพานัน กล่าวว่า เพื่อคำนึงถึงผลกระทบของลูกจ้างตามหนังสือคัดค้าน สภาพทางเศรษฐกิจและสังคมที่เปลี่ยนแปลงไป โดยเฉพาะอย่างยิ่งผลกระทบจากสถานการณ์การแพร่ระบาดโควิด-19 และการฟื้นฟูเศรษฐกิจของประเทศจากวิกฤติโควิด-19 จึงเห็นชอบที่จะทบทวนบทบัญญัติต่างๆ ในร่างพระราชบัญญัตินี้ เพราะโดยที่ร่างพระราชบัญญัติฉบับนี้ ครม.มีมติเห็นชอบไปตั้งแต่วันที่ 29 กันยายน 2563 และต่อมาอีก 2 ปี คณะกรรมการประสานงานสภาผู้แทนราษฎรได้บรรจุระเบียบวาระเป็นเรื่องเร่งด่วนให้เสนอร่างพระราชบัญญัติต่อสภาผู้แทนราษฎรเมื่อวันที่ 12 กันยายน 2565 ที่ผ่านมา และต่อมาในวันที่ 3 พฤศจิกายน 2565 ลูกจ้างโดยสหภาพแรงงานรัฐวิสาหกิจ 35 แห่งและศูนย์ประสานงานสมาพันธ์แรงงานรัฐวิสาหกิจสัมพันธ์ประจำจังหวัด 53 จังหวัดทำการคัดค้านร่างพระราชบัญญัตินี้โดยอ้างว่ามีหลักการที่ส่งผลกระทบต่อลูกจ้างมากกว่ากฎหมายฉบับปัจจุบัน ขัดต่อหลักการตามรัฐธรรมนูญและหลักการสากล
“รัฐบาล พล.อ.ประยุทธ์ จันทร์โอชา นายกรัฐมนตรี เปิดกว้างและรับฟังความคิดเห็นของประชาชน โดยเฉพาะกลุ่มผู้ได้รับผลกระทบโดยตรงจากกฎหมาย ดังนั้นเพื่อคุ้มครองสิทธิและผลประโยชน์ของลูกจ้างจึงจะนำร่างพระราชบัญญัติดังกล่าวกลับมาทบทวนและหารืออีกครั้ง” น.ส.ทิพานัน กล่าว
วันอังคารที่ 22 พฤศจิกายน 2565
กรมทางหลวงชนบท เตรียมพร้อมรับมืออุทกภัย ในพื้นที่ภาคใต้ จัดเจ้าหน้าที่นำเครื่องมือเครื่องจักร
เข้าทำความสะอาดทางระบายน้ำบริเวณถนนสาย สฎ.4009 อ.ดอนสัก จ.สุราษฎร์ธานี ตามนโยบายของรัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท (ทช.) กระทรวงคมนาคม กล่าวถึงสถานการณ์อุทกภัยในพื้นที่ภาคใต้เวลานี้ เนื่องมาจากอิทธิพลของหย่อมความกดอากาศต่ำที่ปกคลุมบริเวณทะเลจีนใต้มีแนวโน้มทวีกำลังแรงขึ้นและเคลื่อนที่ผ่านปลายแหลมญวณเข้าสู่อ่าวไทย ช่วงวันที่ 21 - 22 พฤศจิกายน ส่งผลให้ภาคใต้มีฝนเพิ่มขึ้นและมีฝนตกหนักถึงหนักมาก โดยเฉพาะบริเวณจังหวัดเพชรบุรี ประจวบคีรีขันธ์ ชุมพร ระนอง สุราษฎร์ธานี และนครศรีธรรมราช ทช. ได้ปฏิบัติตามมาตรการรับมืออุทกภัยของนายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้สำนักงานทางหลวงชนบท และแขวงทางหลวงชนบทในพื้นที่ดังกล่าว ดำเนินการเตรียมความพร้อมรับมืออุทกภัย จัดกำลังเจ้าหน้าที่ลาดตระเวนถนนในโครงข่ายทางหลวงชนบท พร้อมอำนวยความสะดวกปลอดภัยในการใช้เส้นทางให้กับประชาชน โดยขณะนี้สำนักงานทางหลวงชนบทที่ 11 (สุราษฎร์ธานี) แขวงทางหลวงชนบทสุราษฎร์ธานี ได้จัดกำลังเจ้าหน้าที่พร้อมด้วยเครื่องมือเครื่องจักรเข้าขุดลอกทำความสะอาดโครงสร้างทางระบายน้ำ บริเวณถนนทางหลวงชนบทสาย สฎ.4009 แยก ทล. 4177 - บ้านดินแดง อำเภอดอนสัก จังหวัดสุราษฎร์ธานี โดยทำการกำจัดเศษดินโคลน และวัชพืชที่ขวางทางระบายน้ำ เปิดทางน้ำให้ไหลผ่านได้อย่างสะดวก เพื่อป้องกันน้ำท่วมขังผิวการจราจรให้ผู้ใช้รถใช้ถนนสัญจรได้อย่างสะดวกปลอดภัยหากเกิดฝนตกหนัก
ทช. ได้เฝ้าระวังและติดตามสถานการณ์อุทกภัยในเขตพื้นที่ความรับผิดชอบของสำนักงานทางหลวงชนบทที่ 11 (สุราษฎร์ธานี) อย่างต่อเนื่อง ได้กำชับให้แขวงทางหลวงชนบทในสังกัด ประกอบด้วย แขวงทางหลวงชนบทชุมพร แขวงทางหลวงชนบทนครศรีธรรมราช แขวงทางหลวงชนบทระนอง และแขวงทางหลวงชนบทสุราษฎร์ธานี จัดเจ้าหน้าที่พร้อมเครื่องจักร อุปกรณ์ เข้าประจำบริเวณสายทางที่มีความเสี่ยงจะเกิดอุทกภัย เพื่ออำนวยความสะดวกให้กับประชาชน ทั้งนี้ หากต้องการแจ้งเหตุหรือสอบถามเส้นทาง สามารถติดต่อได้ที่สายด่วนกรมทางหลวงชนบท โทร. 1146
วันอังคารที่ 22 พฤศจิกายน 2565
กสร. Kick Off โรงงานสีขาว ป้องกันปัญหายาเสพติดในสถานประกอบกิจการ จ.ชลบุรี
กรมสวัสดิการและคุ้มครองแรงงาน เดินหน้ากิจกรรม Kick Off  โรงงานสีขาว ป้องกันและแก้ไขปัญหายาเสพติดในสถานประกอบกิจการ จ.ชลบุรี ภายใต้แนวคิด “รวมพลังแรงงาน ต้านภัยยาเสพติด พัฒนาคุณภาพชีวิตยั่งยืน”
กรมสวัสดิการและคุ้มครองแรงงาน เดินหน้ากิจกรรม Kick Off โรงงานสีขาว ป้องกันและแก้ไขปัญหายาเสพติดในสถานประกอบกิจการ จ.ชลบุรี ภายใต้แนวคิด “รวมพลังแรงงาน ต้านภัยยาเสพติด พัฒนาคุณภาพชีวิตยั่งยืน” เพื่อเสริมสร้างความร่วมมือกันระหว่างภาครัฐและสถานประกอบกิจการ ก่อให้เกิดพลังที่เข้มแข็งในการแก้ไขปัญหายาเสพติดอย่างยั่งยืน
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) เปิดเผยว่า สถานการณ์ปัญหายาเสพติดเป็นปัญหาระดับประเทศซึ่งนับวันยิ่งทวีความรุนแรงมากยิ่งขึ้น ก่อให้เกิดความเสียหายต่อชีวิตผู้เสพ ครอบครัว สังคม และประเทศชาติอย่างมหาศาล โดยพบว่ากลุ่มผู้เสพยาเสพติดส่วนใหญ่นั้นมีช่วงอายุระหว่าง 15 – 50 ปี ซึ่งอยู่ในวัยกำลังแรงงาน ถือเป็นกลุ่มแรงงานที่สำคัญในการขับเคลื่อนเศรษฐกิจของประเทศให้เจริญก้าวหน้า หากสูญเสียกลุ่มแรงงานเหล่านี้จากยาเสพติด ก็อาจจะส่งผลกระทบต่อสังคม เศรษฐกิจและประเทศชาติซึ่ง นายสุชาติ ชมกลิ่น รัฐมนตรีว่าการกระทรวงแรงงาน ได้ให้ความสำคัญกับการหยุดยั้งการแพร่ระบาดของปัญหายาเสพติดในสถานประกอบกิจการ รวมทั้งห่วงใยคุณภาพชีวิตแรงงานที่อาจจะได้รับผลกระทบจากปัญหาดังกล่าว จึงได้สั่งการให้กรมฯ เข้าไปดูแลกลุ่มผู้ใช้แรงงานในสถานประกอบกิจการให้ห่างไกลจากยาเสพติด และมอบหมายให้ผมนำหน่วยปฏิบัติลงพื้นที่จัดกิจกรรม Kick Off สถานประกอบกิจการ คือ บริษัท เด็นโซ่ (ประเทศไทย) จำกัด จังหวัดชลบุรี โดยมีบริษัท อมตะคอร์ปอเรชั่น จำกัด (มหาชน) เข้าร่วมด้วย โดยกิจกรรม ประกอบด้วย การให้ความรู้เกี่ยวกับการป้องกันและแก้ไขปัญหายาเสพติด การทดสอบหาหาสารเสพติดในร่างกาย และการให้คำปรึกษาเกี่ยวกับสุขภาวะทางอารมณ์ของลูกจ้าง ตลอดจนการจัดนิทรรศการป้องกันและแก้ไขปัญหายาเสพติดเพื่อเสริมสร้างให้สถานประกอบกิจการมีระบบการป้องกันและแก้ไขปัญหายาเสพติดอย่างมีประสิทธิภาพ แรงงานมีสุขภาพและคุณภาพชีวิตที่ดีและยั่งยืน
อธิบดี กล่าวเพิ่มเติมว่า กรมฯ มีนโยบายให้หน่วยปฏิบัติในสังกัดกรมฯ ทั้งส่วนกลางและส่วนภูมิภาคดำเนินการค้นหาผู้เสพ ผู้ติดยาเสพติดในสถานประกอบกิจการ โดยได้รับการสนับสนุนชุดทดสอบหาสารเสพติดจากสำนักงานคณะกรรมการป้องกันและปราบปรามยาเสพติด (ป.ป.ส.) จำนวน 50,000 ชุด ซึ่งแสดงถึงพลังความร่วมมือระหว่างภาครัฐ สถานประกอบกิจการและพนักงานในการป้องกันปัญหายาเสพติด และผลักดันโครงการ “โรงงานสีขาว” และมาตรฐานการป้องกันและแก้ไขปัญหายาเสพติดในสถานประกอบกิจการ (มยส.) ให้เป็นรูปธรรม สำหรับกรณีตรวจพบการใช้สารเสพติดของลูกจ้าง ขอความร่วมมือนายจ้างให้ส่งลูกจ้างเข้ารับการบำบัดรักษา และเปิดโอกาสให้ลูกจ้างกลับเข้าทำงานเพื่อเริ่มต้นชีวิตใหม่ที่ดีขึ้นต่อไปทั้งนี้ สามารถสอบถามข้อมูลเพิ่มเติมได้ที่ กองสวัสดิการแรงงาน โทร. 0 2660 2177 หรือโทรสายด่วน 1506 กด 3 หรือ 1546
วันอังคารที่ 22 พฤศจิกายน 2565
กรมศุลกากรตรวจยึดโคคาอีน น้ำหนัก 2.31 กิโลกรัม ซุกซ่อนมากับสินค้าทางพัสดุไปรษณีย์ มูลค่ากว่า 11 ล้านบาท
วันนี้ (22 พ.ย.2565) เวลา 14.30 น. กรมศุลกากรแถลงข่าวการตรวจยึดโคคาอีน น้ำหนัก 2.31 กิโลกรัม ซุกซ่อนมากับสินค้าทางพัสดุไปรษณีย์ระหว่างประเทศ ต้นทางจากประเทศโปรตุเกส มูลค่ากว่า 11 ล้านบาท ณ ศูนย์ไปรษณีย์กรุงเทพฯ หัวลำโพง แขวงรองเมือง เขตปทุมวัน กทม.
นายพันธ์ทอง ลอยกุลนันท์ รองอธิบดีกรมศุลกากร รักษาการในตำแหน่งที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า ตามที่พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีนโยบายเดินหน้าปราบปรามยาเสพติดทั้งการผลิต การนำเข้า การนำผ่าน และการลักลอบจำหน่าย โดยสั่งการให้ทุกหน่วยงานที่เกี่ยวข้องบูรณาการการทำงานร่วมกันเพื่อปราบปรามยาเสพติดอย่างเข้มงวด ด้านกระทรวงการคลังโดยนายอาคม เติมพิทยาไพสิฐ รัฐมนตรีว่าการกระทรวงการคลัง และนายสันติ พร้อมพัฒน์ รัฐมนตรีช่วยว่าการกระทรวงการคลัง จึงสั่งการให้หน่วยงานในสังกัดกระทรวงการคลัง เพิ่มความเข้มงวดและเดินหน้าปราบปรามการลักลอบนำยาเสพติดเข้ามาในราชอาณาจักรทุกเส้นทาง กรมศุลกากรจึงเพิ่มการเฝ้าระวังการลักลอบนำยาเสพติดเข้ามาในราชอาณาจักร ทั้งทางบก ทางเรือและทางอากาศ โดยเฉพาะทางพัสดุไปรษณีย์ที่ต้องใช้ประสบการณ์และความระมัดระวังในการเปิดตรวจพัสดุต่าง ๆ เป็นอย่างมาก
เมื่อวันที่ 22 พฤศจิกายน 2565 เวลาประมาณ 9.00 น เจ้าหน้าที่ศุลกากรพบพัสดุไปรษณีย์ระหว่างประเทศ ประเภทพัสดุไปรษณีย์ทางอากาศ ต้นทางจากประเทศโปรตุเกส จำนวน 1 หีบห่อ มีลักษณะที่น่าสงสัย จึงร่วมกับ เจ้าหน้าที่ จากสำนักงานคณะกรรมการป้องกันและปราบปรามยาเสพติด (ป.ป.ส.) เจ้าหน้าที่ตำรวจ และเจ้าหน้าที่ศูนย์รักษาความปลอดภัย กองบัญชาการกองทัพไทย (ศรภ.) เปิดตรวจพัสดุดังกล่าวร่วมกับพนักงาน บริษัท ไปรษณีย์ไทย จำกัด ภายในพบกล่องเครื่องเล่น Play Station VR ซึ่งมีน้ำหนักมากกว่าปกติ ใต้กล่องพบว่ามีการซุกซ่อนถุงสีดำ ภายในพบห่อด้วยกระดาษคาร์บอนสีน้ำเงิน หลังจากแกะกระดาษคาร์บอนสีน้ำเงินพบถุงพลาสติกใสบรรจุผงสีขาว เจ้าหน้าที่จึงนำผงสีขาวดังกล่าวไปทดสอบด้วยน้ำยา COBALT THIOCYANATE REAGENT พบว่าทำปฏิกิริยากับน้ำยาทดสอบพบเป็นยาเสพติดให้โทษประเภท 2 โคคาอีน ขาว น้ำหนักรวมสิ่งห่อหุ้มประมาณ 2.31 กิโลกรัม มูลค่าประมาณ 11 ล้านบาท
กรณีนี้เป็นการนำของต้องห้ามเข้ามาในราชอาณาจักร อันเป็นความผิดตามมาตรา 244 และมาตรา 252 ประกอบมาตรา 60 และมาตรา 61 แห่งพระราชบัญญัติศุลกากร พ.ศ. 2560 และเป็นความผิดตามพระราชบัญญัติยาเสพติดให้โทษ พ.ศ. 2564 ในข้อหา “นำยาเสพติดให้โทษประเภท 2 โคคาอีน เข้ามาในราชอาณาจักรโดยไม่ได้รับอนุญาต” เจ้าหน้าที่ฯ จึงได้ร่วมกันตรวจยึดพัสดุดังกล่าวเพื่อส่งพนักงานสอบสวนดำเนินการตามกฎหมายต่อไป
วันอังคารที่ 22 พฤศจิกายน 2565
ภริยานายกรัฐมนตรีนำคู่สมรสเอเปคเข้าชมพิพิธภัณฑ์ศิลป์แผ่นดิน
วันเสาร์ที่ 19 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รศ.นราพร จันทร์โอชา ภริยานายกรัฐมนตรี นำคณะคู่สมรสผู้นำเขตเศรษฐกิจเอเปค จาก 8
เขตเศรษฐกิจ ได้แก่ จีน อินโดนีเซีย ญี่ปุ่น ปาปัวนิวกินี ฟิลิปปินส์ จีนไทเป สหรัฐอเมริกา และเวียดนาม
เข้าชม พิพิธภัณฑ์ศิลป์แผ่นดิน ต.เกาะเกิด อ.บางปะอิน จ.พระนครศรีอยุธยา เมื่อวานนี้ (18พ.ย.65)
ซึ่งเป็นที่จัดแสดงผลงานศิลปหัตถกรรมแบบประณีตศิลป์อันทรงคุณค่า
และเผยแพร่พระราชกรณียกิจของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ด้านการพัฒนาคุณภาพชีวิตของประชาชนชาวไทยอย่างยั่งยืน
พร้อมชมการแสดงโขนซึ่งเป็นศาสตร์และศิลป์อันทรงคุณค่าของไทยที่ได้รับการขึ้นบัญชียูเนสโกเป็นมรดกทางวั
ฒนธรรมของมนุษยชาติที่จับต้องไม่ได้
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 22 พฤศจิกายน 2565
ครม.เห็นชอบเอกสารผนวกท้ายตราสารเพื่อเสริมสร้างความเข้มแข็งแก่เครือข่ายการติดตามตรวจสอบการสะสมของกรดในภูมิภาคเอเชียตะวันออก(EANET)ขยายขอบเขตการดำเนินงานให้ครอบคลุมปัญหามลพิษทางอากาศ
ครม.เห็นชอบเอกสารผนวกท้ายตราสารเพื่อเสริมสร้างความเข้มแข็งแก่เครือข่ายการติดตามตรวจสอบการสะสมของกรดในภูมิภาคเอเชียตะวันออก(EANET)ขยายขอบเขตการดำเนินงานให้ครอบคลุมปัญหามลพิษทางอากาศ
วันที่ 22 พฤศจิกายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี(ครม.)เห็นชอบเอกสารผนวกท้ายตราสารเพื่อเสริมสร้างความเข้มแข็งแก่เครือข่ายการติดตามตรวจสอบการสะสมของกรดในภูมิภาคเอเชียตะวันออก(EANET) และเห็นชอบกับร่างหนังสือให้ความยินยอมอย่างเป็นทางการและอนุมัติให้อธิบดีกรมควบคุมมลพิษเป็นผู้ลงนามในหนังสือให้ความยินยอมอย่างป็นทางการ โดยประเทศเครือข่ายEANET ต้องรายงานผลการพิจารณาให้ความเห็นชอบต่อเอกสารผนวกท้ายตราสารฯในการประชุมระดับรัฐบาล ครั้งที่ 24 ระหว่างวันที่ 24-25 พฤศจิกายน 2565 ณ กรุงมะนิลา ประเทศฟิลิปปินส์
ทั้งนี้เอกสารผนวกท้ายตราสารฯดังกล่าว มีสาระสำคัญ เป็นการกำหนดสารที่เป็นมลพิษทางอากาศ เช่น ก๊าซซัลเฟอร์ไดออกไซด์ ก๊าซคาร์บอนมอนอกไซด์ ฝุ่นละออง เป็นต้น และในส่วนของการดำเนินงาน จะมีการติดตามและประเมินผล ความร่วมมือด้านวิชาการ เป็นต้น โดยเอกสารผนวกท้ายตราสารฯจะมีผลบังคับใช้ ณ วันที่ทุกประเทศเครือข่ายให้ความเห็นชอบ หรือในกรณีที่ประเทศเครือข่ายให้ความเห็นชอบไม่ครบจะมีผลเฉพาะกับประเทศที่ให้ความเห็นชอบแล้ว ณ วันที่ 31 ตุลาคม 2565 ซึ่งทางกระทรวงทรัพยากรธรรมชาติและสิ่งแวดล้อมแจ้งว่า ในส่วนของประเทศไทย ณ วันที่ 31 ตุลาคม 2565 ยังไม่ได้เห็นชอบเอกสารผนวกท้ายตราสารฯ เอกสารดังกล่าวจะมีผลบังคับใช้กับประเทศไทย ณ วันที่ประเทศไทยลงนามในหนังสือให้ความยินยอมอย่างเป็นทางการ แต่เอกสารดังกล่าวจะไม่ส่งผลกระทบต่อประเทศไทยมากนัก เนื่องจากประเทศไทยได้ดำเนินการติดตามสถานการณ์เกี่ยวกับมลพิษทางอากาศ เช่น ฝุ่นละอองขนาดไม่เกิน 2.5 ไมครอนอยู่แล้ว
สำหรับเครือข่ายการติดตามตรวจสอบการสะสมของกรดในภูมิภาคเอเชียตะวันออก หรือ EANET นั้น จัดตั้งขึ้นในปี 2541 เพื่อรับมือกับปัญหาการตกสะสมของกรดที่เป็นปัญหามลพิษข้ามพรมแดนในภูมิภาค มีประเทศเครือข่าย 10 ประเทศ รวมถึงประเทศไทยด้วย โดยในปี 2543 ได้มีการจัดตั้งศูนย์เครือข่าย(Network Center) เป็นศูนย์ทางวิชาการในประเทศญี่ปุ่น และจัดตั้งสำนักงานเลขาธิการEANET ในประเทศไทย โดยให้โครงการสิ่งแวดล้อมแห่งสหประชาชาติ(UNEP)เป็นฝ่ายเลขาธิการ อย่างไรก็ตามเพื่อให้การดำเนินงานของEANET เป็นไปอย่างเหมาะสม มีขอบเขตความร่วมมือ กิจกรรม ภารกิจของประเทศเครือข่าย และการสนับสนุนด้านการเงินแก่EANET ที่ชัดเจน จึงมีการจัดทำตราสารเพื่อเสริมสร้างความเข้มแข็งแก่EANET เพื่อเป็นแนวทางการดำเนินงาน โดยมีการดำเนินงานหลัก เช่น การติดตามตรวจสอบ การศึกษาวิจัย การฝึกอบรมบุคลากรที่เกี่ยวข้อง และการส่งเสริมการสร้างจิตสำนึกสาธารณะเกี่ยวกับการตกสะสมของกรด
อย่างไรก็ตามเนื่องจากในปัจจุบันหลายประเทศประสบปัญหามลพิษทางอากาศหลายชนิดที่ส่งผลกระทบต่อสุขภาพและสิ่งแวดล้อม ประเทศเครือข่ายจึงเห็นควรให้มีการขยายขอบเขตการดำเนินงานของEANET ให้ครอบคลุมปัญหามลพิษทางอากาศด้วย ดังนั้นระหว่างปี 2562-2564 จึงได้มีการประชุมร่วมกันและได้ข้อสรุปให้ขยายขอบเขตดังกล่าวในรูปแบบของเอกสารผนวกท้ายตราสารฯ
วันอังคารที่ 22 พฤศจิกายน 2565
รัฐบาลชวนประชาชนชมบรรยากาศ VIJIT CHAO PHRAYA
วันพุธที่ 16 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลเชิญชวนประชาชนร่วมชมสีสันบรรยากาศ กิจกรรม “VIJIT CHAO PHRAYA”
ปรากฏการณ์แห่งแสงสีสุดยิ่งใหญ่และการแสดงทางวัฒนธรรมในยามค่ำคืนบริเวณริมแม่น้ำเจ้าพระยา 6
พื้นที่หลัก ได้แก่ สะพานพระราม 8 ป้อมวิไชยประสิทธิ์ วัดกัลยาณมิตรวรมหาวิหาร สะพานพระพุทธยอดฟ้า
ศูนย์การค้าริเวอร์ซิตี้แบงค็อก และไอคอนสยามซึ่งเป็นส่วนหนึ่งของการต้อนรับผู้เข้าร่วมประชุมผู้นำเขตเศรษฐกิจเอเปค 2022 สื่อมวลชนต่างชาติ
รวมถึงนักท่องเที่ยวจากนานาประเทศ และเป็นการกระตุ้นบรรยากาศการท่องเที่ยวในพื้นที่ กทม.
ผู้สนใจเข้าชมได้ถึงวันที่ 27 พ.ย.2565 โดยกิจกรรมส่วนใหญ่จัดขึ้นเป็นรอบเริ่มตั้งแต่เวลาประมาณ 18.15 น.-
21.45 น. สอบถามรายละเอียดกิจกรรมได้ที่ TAT Contact Center โทร.1672
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 22 พฤศจิกายน 2565
นายกรัฐมนตรีปลื้มจีดีพีไทยไตรมาส 3/65 โตอีก ร้อยละ 4.5 เร่งขันน็อตเบิกจ่ายงบลงทุน บริหารส่งออกรับความท้าทายเศรษฐกิจโลก พร้อมรักษาความต่อเนื่องการแก้ปัญหาหนี้ครัวเรือนและเอสเอ็มอี
นายกรัฐมนตรีปลื้มจีดีพีไทยไตรมาส 3/65 โตอีก ร้อยละ 4.5 เร่งขันน็อตเบิกจ่ายงบลงทุน บริหารส่งออกรับความท้าทายเศรษฐกิจโลก พร้อมรักษาความต่อเนื่องการแก้ปัญหาหนี้ครัวเรือนและเอสเอ็มอี
วันที่ 22 พฤศจิกายน 2565 น.ส.ไตรศุลี ไตรสณรกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม พอใจที่เศรษฐกิจไตรมาสที่ 3 ปี 2565 เติบโตได้ดีที่ร้อยละ 4.5 ซึ่งเป็นการขยายตัวต่อเนื่องจากไตรมาสที่ 1-2 ที่ ร้อยละ 2.3 และ 2.5 ตามลำดับ และปัจจัยรอบด้านทั้งภาคการท่องเที่ยว การลงทุน การบริโภคเอกชน และการผลิตภาคอุตสาหกรรมที่ฟื้นตัวต่อเนื่องทำให้สำนักงานสภาพัฒนาการเศรษฐกิจและสังคมแห่งชาติ(สศช.) คาดว่าตลอดปี 2565 เศรษฐกิจจะเติบโตได้ร้อยละ 3.2 จากร้อยละ 1.5 ในปี 2564
นายกรัฐมนตรียืนยันว่ารัฐบาลจะดำเนินนโยบายต่างๆ เพื่อรักษาความต่อเนื่องของการเติบโตทางเศรษฐกิจ ให้ประชาชนทุกกลุ่มได้รับผลประโยชน์จากการขยายตัวนี้อย่างทั่วถึง และแก้ไขในประเด็นที่ยังเป็นปัญหาอุปสรรค เช่นการเบิกจ่ายงบลงทุนภาครัฐที่ สศช. ได้มีข้อชี้แนะว่ายังมีความล่าช้าและต้องเร่งรัดเพื่อให้เม็ดเงินเข้าสู่ระบบเศรษฐกิจ
น.ส.ไตรศุลี กล่าวว่า นายกรัฐมนตรีจะยังคงให้ความสำคัญกับนโยบายการแก้ไขปัญหาหนี้สินครัวเรือนและเอสเอ็มอี ด้วยมาตรการต่างๆที่หน่วยงานเกี่ยวข้องไม่ว่าจะเป็นกระทรวงการคลัง ธนาคารแห่งประเทศไทย(ธปท.) ที่ร่วมกับสถาบันการเงินทั้งรัฐและเอกชนให้ความช่วยเหลือลูกหนี้อยู่ขณะนี้ ซึ่งเน้นย้ำว่ามาตรการนี้ยังจำเป็นโดยเฉพาะในช่วงที่ดอกเบี้ยทั่วโลกอยู่ในขาขึ้น
ในส่วนของภาคที่เกี่ยวข้องกับต่างๆประเทศ ยอมรับว่าเศรษฐกิจไทยจะต้องเผชิญกับความท้าทายของเศรษฐกิจโลก จากความขัดแย้งทางภูมิรัฐศาสตร์ที่ส่งผลต่อราคาน้ำมัน ต้นทุนค่าครองชีพ และการดำเนินนโยบายดอกเบี้ยของธนาคารกลางประเทศต่างๆ แต่รัฐบาลจะใช้ความพยายามอย่างเต็มที่ในการบริหารจัดการนโยบายด้านการส่งออก การสนับสนุนผู้ประกอบการในการแสวงหาตลาดที่มีศักยภาพ เพื่อรักษาการเติบโตเช่นเดียวกับที่เกิดขึ้นในปีนี้ พร้อมกับส่งเสริมภาคการท่องเที่ยวที่ฟื้นตัวอยู่ในขณะนี้ให้เป็นกำลังสำคัญผลักดันการเติบโตในระยะต่อไป
วันอังคารที่ 22 พฤศจิกายน 2565
บทวิเคราะห์เรื่อง “จีดีพีไตรมาส 3/2565 ขยายตัว 4.5% สศช. ประเมินปี 2565โต 3.2% ส่วนปี 2566 ขยายตัว 3%-4% สอดคล้องกับ Krungthai COMPASS คาดปีหน้าเติบโตเร่งขึ้น”
Krungthai COMPASS นำเสนอบทวิเคราะห์เรื่อง “จีดีพีไตรมาส 3/2565 ขยายตัว 4.5% สศช. ประเมินปี 2565โต 3.2% ส่วนปี 2566 ขยายตัว 3%-4% สอดคล้องกับ Krungthai COMPASS คาดปีหน้าเติบโตเร่งขึ้น”
Krungthai COMPASS นำเสนอบทวิเคราะห์เรื่อง “จีดีพีไตรมาส 3/2565 ขยายตัว 4.5% สศช. ประเมินปี 2565โต 3.2% ส่วนปี 2566 ขยายตัว 3%-4% สอดคล้องกับ Krungthai COMPASS คาดปีหน้าเติบโตเร่งขึ้น”
Key Highlights
- เศรษฐกิจไตรมาสที่ 3/2565 ขยายตัว 4.5%YoY เร่งตัวขึ้นจากไตรมาสก่อนที่เติบโต 2.5% โดยเป็นขยายตัวต่อเนื่อง 1.2% QoQSA เทียบจากไตรมาสก่อนหน้า ตามการบริโภคเอกชนที่ขยายตัว 9% YoY สูงสุดในรอบ 39 ไตรมาสและขยายตัวเร่งขึ้นในทุกหมวดสอดคล้องกับกิจกรรมทางเศรษฐกิจที่ทยอยฟื้นตัวเข้าสู่ภาวะปกติและการส่งออกบริการขยายตัวเร่งขึ้นที่ 87% ตามการท่องเที่ยวที่ฟื้นตัวต่อเนื่อง สำหรับการลงทุนรวมกลับมาขยายตัวตามการลงทุนภาคเอกชนที่เร่งขึ้น ขณะที่การส่งออกสินค้าขยายตัวชะลอลงจากทั้งปริมาณและราคาที่ชะลอลงจากไตรมาสก่อน
- สภาพัฒน์คาดเศรษฐกิจปี 2565 ขยายตัวที่ 3.2% แตะระดับขอบบนของประมาณการเดิม (2.7% - 3.2%) ขณะที่คาดปี 2566 เศรษฐกิจขยายตัวต่อเนื่องในกรอบ 3% - 4% โดยมีปัจจัยสนับสนุนจากการฟื้นตัวของการบริโภคและการลงทุน รวมทั้งการปรับตัวดีขึ้นต่อเนื่องของภาคการท่องเที่ยว ซึ่ง Krungthai COMPASS คาดว่าจำนวนนักท่องเที่ยวต่างชาติในปี 2566 จะขยายตัวขึ้นแตะระดับ 21.4 ล้านคน จากปีนี้ที่คาดว่าจะสูงถึง 10.2 ล้านคน ส่งผลให้ไทยเป็นหนึ่งในไม่กี่ประเทศที่จีดีพีในปีหน้าจะสูงกว่าปีนี้
วันอังคารที่ 22 พฤศจิกายน 2565
นายกรัฐมนตรีและภริยา ลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
นายกรัฐมนตรีและภริยา ลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า วันนี้ (22 พฤศจิกายน 2565) เวลา 15.00 น. ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา ลงนามถวายพระพรสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี โดยมีคณะรัฐมนตรีร่วมการลงนามถวายพระพรฯ ตามลำดับพิธี ดังนี้
นายกรัฐมนตรีและภริยา คณะรัฐมนตรี ถวายความเคารพระฉายาลักษณ์ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี นายกรัฐมนตรีถวายแจกันดอกไม้ จำนวน 2 แจกัน ในนามนายกรัฐมนตรีและคณะรัฐมนตรี และ นายกรัฐมนตรีและภริยา จากนั้น ภริยานายกรัฐมนตรี ถวายแจกันดอกไม้ในนามคู่สมรสคณะรัฐมนตรี ณ โต๊ะด้านหน้าพระฉายาลักษณ์ฯ
นายกรัฐมนตรีและภริยา ลงนามถวายพระพร นายกรัฐมนตรีและภริยา คณะรัฐมนตรี ถวายความเคารพพระฉายาลักษณ์ฯ เสร็จพิธี
วันอังคารที่ 22 พฤศจิกายน 2565
นายกฯ ร่วมกิจกรรมรณรงค์ยุติความรุนแรงต่อเด็ก สตรี และบุคคลในครอบครัว ประจำปี 2565 ภายใต้แนวคิด “R-E-S-P-E-C-T : สร้างการยอมรับต่อความเท่าเทียม” ย้ำทุกภาคส่วนร่วมสร้างสังคมปลอดภัย
นายกฯ ร่วมกิจกรรมรณรงค์ยุติความรุนแรงต่อเด็ก สตรี และบุคคลในครอบครัว ประจำปี 2565 ภายใต้แนวคิด “R-E-S-P-E-C-T : สร้างการยอมรับต่อความเท่าเทียม” ย้ำทุกภาคส่วนร่วมสร้างสังคมปลอดภัย และเป็นพลังสำคัญยุติความรุนแรงทุกรูปแบบ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า วันนี้ (22 พฤศจิกายน 2565) เวลา 08.45 น. ณ โถงกลาง ตึกสันติไมตรี ทำเนียบรัฐบาล นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ นำคณะผู้บริหาร เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อประชาสัมพันธ์กิจกรรมรณรงค์ยุติความรุนแรงต่อเด็ก สตรี และบุคคลในครอบครัว ประจำปี 2565 พร้อมติดเข็มกลัดริบบิ้นสีขาว ซึ่งเป็นสัญลักษณ์สากลในการเผยแพร่การจัดกิจกรรมอย่างต่อเนื่องทุกปีแก่นายกรัฐมนตรีด้วย
นายกรัฐมนตรีกล่าวเชิญชวนคนไทยทุกคนร่วมกันแสดงพลังและรณรงค์ยุติความรุนแรงต่อเด็ก สตรี และบุคคลในครอบครัวทุกรูปแบบ เพื่อสร้างครอบครัวที่มีความอบอุ่น มั่นคง และสังคมไทยที่มีความสุขอย่างยั่งยืน โดยครอบครัวเป็นจุดเริ่มต้นที่สำคัญของการยุติความรุนแรง เมื่อครอบครัวปลอดภัย สังคมและประเทศชาติก็จะปลอดภัย ซึ่งการสร้างสังคมที่ปลอดภัยนับเป็นความรับผิดชอบของทุกคนและทุกภาคส่วน ย้ำทุกฝ่ายร่วมมือกันเพื่อร่วมกันสร้างการเปลี่ยนแปลงให้สังคมไทยดีขึ้นต่อไป
ทั้งนี้ องค์การสหประชาชาติประกาศให้วันที่ 25 พฤศจิกายนของทุกปี เป็น “วันยุติความรุนแรงต่อสตรีสากล” (International Day for the Elimination of Violence against Women) และคณะรัฐมนตรีได้มีมติเมื่อวันที่ 29 มิถุนายน 2542 เห็นชอบให้เดือนพฤศจิกายนของทุกปี เป็น “เดือนรณรงค์ยุติความรุนแรงต่อเด็กและสตรี”
สำหรับกิจกรรมรณรงค์ยุติความรุนแรงต่อเด็ก สตรี และบุคคลในครอบครัว ประจำปี พ.ศ. 2565 จัดขึ้นภายใต้แนวคิด “R-E-S-P-E-C-T : สร้างการยอมรับต่อความเท่าเทียม” ประกอบด้วย Relationship Skill : เสริมสร้างความเข้มแข็งของทักษะความสัมพันธ์ Empowerment of women : เพิ่มขีดความสามารถของเพศหญิง ทั้งด้านเศรษฐกิจและสังคม Services ensured : บริการที่เป็นมิตรแก่สตรี เพื่อป้องกันการใช้ความรุนแรงในครอบครัว Poverty reduced : ส่งเสริมเศรษฐกิจ เพื่อลดสภาวะการพึ่งพิงจากเพศชาย Environments made safe : สร้างสภาพแวดล้อมที่เหมาะสมในชุมชน เพื่อป้องกันและแก้ไขปัญหาความรุนแรงในครอบครัว Child and adolescent abuse prevented : การป้องกันการใช้ความรุนแรงต่อเด็กและเยาวชน เพื่อตัดวัฏจักรความรุนแรง และ Transformed attitudes, beliefs and norms : การเปลี่ยนแปลงทัศนคติ ความเชื่อ และบรรทัดฐานซึ่งนำไปสู่การใช้ความรุนแรงต่อสตรี โดยมีวัตถุประสงค์เพื่อให้สังคมตระหนักและเห็นถึงความสำคัญของปัญหาความรุนแรงต่อเด็ก สตรี และบุคคลในครอบครัว ตลอดจนเห็นความสำคัญของพระราชบัญญัติคุ้มครองผู้ถูกกระทำด้วยความรุนแรงในครอบครัว พ.ศ. 2550 อันจะช่วยให้มีความเข้าใจและเข้าถึงสิทธิของตนเองในการใช้กฎหมาย ตลอดจนเพื่อให้ทุกภาคส่วนได้ร่วมมือกันยุติความรุนแรงต่อเด็ก สตรี และบุคคลในครอบครัว โดยใช้ริบบิ้นสีขาวเป็นสัญลักษณ์สากล
วันอังคารที่ 22 พฤศจิกายน 2565
ประกันรายได้เกษตรกรผู้ปลูกข้าว พร้อมมาตรการคู่ขนาน ปีการผลิต 65/66
วันอังคารที่ 22 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลดูแลเกษตรกรผู้ปลูกข้าว โดยเห็นชอบ 3 โครงการพร้อมอนุมัติกรอบวงเงินรวมกว่า 81,000
ล้านบาท ประกอบด้วย 1.โครงการประกันรายได้เกษตรกรผู้ปลูกข้าว ปีการผลิต 2565/66
เป็นการจ่ายส่วนต่างระหว่างราคาตลาดกับราคาประกันรายได้ให้แก่เกษตรกร
2.มาตรการรักษาเสถียรภาพราคาข้าวไม่ให้ตกต่ำ ได้แก่ สินเชื่อชะลอการขายข้าวเปลือกนาปี
สินเชื่อเพื่อรวบรวมข้าวและสร้างมูลค่าเพิ่มและโครงการชดเชยดอกเบี้ยให้ผู้ประกอบการในการเก็บสต็อกข้าวไว้อย่างน้อย 60 – 180 วัน และ
3.โครงการสนับสนุนค่าบริหารจัดการและพัฒนาคุณภาพผลผลิต ซึ่งจะจ่ายโดยตรงให้แก่เกษตรกรผู้ปลูกข้าว
ไร่ละ 1,000 บาท ครัวเรือนละไม่เกิน 20 ไร่ทั้งหมดนี้เพื่อให้เกษตรกรผู้ปลูกข้าวมีรายได้ที่เหมาะสมกับต้นทุนการผลิต
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 29 พฤศจิกายน 2565
ครม. อนุมัติ โครงการพัฒนาท่าอากาศยานดอนเมือง ระยะที่  3 วงเงินลงทุน 36,829.499 ล้านบาท
ครม. อนุมัติ โครงการพัฒนาท่าอากาศยานดอนเมือง ระยะที่  3 วงเงินลงทุน 36,829.499 ล้านบาท
วันที่ 29 พ.ย. 65 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงมติคณะรัฐมนตรี (29 พฤศจิกายน 2565) อนุมัติ โครงการพัฒนาท่าอากาศยานดอนเมือง ระยะที่ 3 ของบริษัท ท่าอากาศยานไทย จำกัด (มหาชน) วงเงินลงทุน 36,829.499 ล้านบาท เพื่อขยายขีดความสามารถในการรองรับปริมาณผู้โดยสาร พัฒนาคุณภาพการให้บริการ ทั้งระบบขนถ่ายผู้โดยสารทางอากาศและทางภาคพื้น มีประสิทธิภาพและลดความแออัดระบบจราจรภายใน ท่าอากาศยาน รองรับปริมาณจราจรทางอากาศและผู้โดยสาร รวมทั้งกิจกรรมทางด้านการบินรวมท้ังสามารถเช่ือมต่อระบบขนส่ง ทางราง ที่จะเกิดขึ้นในอนาคต โดยแนวทางดำเนินการ ประกอบด้วย 6 กลุ่มงาน ดังนี้
- กลุ่มงานที่ 1 : งานพัฒนาด้านทิศใต้ เช่น งานก่อสร้างอาคาร
ผู้โดยสารอาคาร 3 พร้อมอาคารเทียบเครื่องบินหมายเลข 6 และงานปรับปรุงอาคารจอดรถยนต์ 7 ชั้น เป็นชานชาลาจอด รับ - ส่งผู้โดยสาร
- กลุ่มงานที่ 2 งานพัฒนาพื้นที่ด้านทิศเหนือ เช่น งานปรับปรุงหลุมจอดอากาศยานด้านทิศเหนือ และงาน ก่อสร้างขยายอาคารเทียบเครื่องบินด้านทิศเหนือ / อาคาร สานักงานสายการบิน / อาคารรับรองพิเศษ VVIP
- กลุ่มงานที่ 3 : งานก่อสร้างในพื้นที่เขตปฏิบัติการการบิน เช่น งานก่อสร้างลานจอดอากาศยานด้านทิศเหนือพร้อมทางขับเชื่อม
- กลุ่มงานที่ 4 : งานปรับปรุงอาคารผู้โดยสาร อาคาร 1 อาคารเทียบเครื่องบินด้านทิศเหนือ เช่น งานปรับปรุง อาคารผู้โดยสาร อาคาร 1 อาคารเทียบเครื่องบิน หมายเลข 2 - 4
- กลุ่มงานที่ 5 : งานสนับสนุนโครงการพัฒนา ได้แก่ งานก่อสร้างระบบสาธารณูปโภค
- กลุ่มงานที่ 6 : งานสิ่งแวดล้อม ได้แก่ งานจ้างติดตาม ตรวจสอบและเฝ้าระวังคุณภาพสิ่งแวดล้อมในระยะ การปรับปรุงและฟื้นฟูสิ่งอำนวยความสะดวกโครงการฯ
วงเงินลงทุน 36,829.499 ล้านบาท โดยใช้แหล่งเงินทุนจากภายใน คือ เงินรายได้ของ ทอท. เป็นอันดับแรก และหากสภาพคล่องจากการดำเนินงานไม่เพียงพอสำหรับโครงการลงทุนต่างๆ จึงจะจัดหาแหล่งเงินทุนจากภายนอกมาชดเชย
แผนการดำเนินการ แบ่งออกเป็น (1) งานออกแบบ ปีงบฯ 64 - 66 (2) งานก่อสร้าง ปีงบฯ 66-72
โฆษกประจำสำนักนายกรัฐมนตรี กล่าวเพิ่มเติมว่า ปัจจุบันท่าอากาศยานดอนเมืองมีอาคารผู้โดยสารจำนวน 2 อาคาร และมี ขีดความสามารถในการรองรับผู้โดยสารรวม 30 ล้านคนต่อปี ซึ่ง ทอท. มองว่า โครงการ ฯ จะช่วยเพิ่มขีดความสามารถเดิมของท่าอากาศยานดอนเมืองและพัฒนาให้เต็มศักยภาพของพื้นที่เพื่อให้สามารถรองรับผู้โดยสารได้ประมาณ 40 ล้านคนต่อปี ซึ่งเป็นระดับจำนวนผู้โดยสารระหว่างประเทศและภายในประเทศท่ีท่าอากาศยานดอนเมืองให้บริการอยู่ในปี 2562 ก่อนเกิดสถานการณ์การแพร่ระบาดของโรคโควิด - 19 รองรับปริมาณจราจรทางอากาศและผู้โดยสาร
วันอังคารที่ 29 พฤศจิกายน 2565
รมว.เฮ้ง พัฒนาระบบ e-Service กรมการจัดหางาน ใช้งานง่ายขึ้นด้วยบัตรประชาชนใบเดียว
กระทรวงแรงงาน โดยกรมการจัดหางาน พัฒนาการให้บริการระบบ e-Service อำนวยความสะดวกให้คนหางาน นายจ้าง/สถานประกอบการ และภาคีเครือข่าย ใช้งานง่ายขึ้นด้วยบัตรประชาชนใบเดียว พร้อมให้บริการวันที่ 30 พ.ย. 65 เป็นต้นไป
นายสุชาติ ชมกลิ่น รัฐมนตรีว่าการกระทรวงแรงงาน เผยว่า พลเอก ประยุทธ์ จันทร์โอชา นายกรัฐมนตรี ให้ความสำคัญกับการเพิ่มขีดความสามารถในการแข่งขันทางเศรษฐกิจของประเทศด้วยการใช้นวัตกรรมและเทคโนโลยีเป็นเครื่องมือหลักในการสร้างสรรค์ผลผลิตและบริการ สร้างโอกาสทางสังคมอย่างเท่าเทียมด้วยข้อมูลข่าวสารและบริการต่างๆผ่านสื่อดิจิทัลเพื่อยกระดับคุณภาพของประชาชนรวมไปถึงปฏิรูปการทำงานและให้บริการภาครัฐ ให้มีประสิทธิภาพประสิทธิผล ตามนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคม
“กรมการจัดหางานได้พัฒนาระบบ e-Service เพื่อให้บริการคนหางาน ผู้ว่างงาน ผู้พิการ และคนไทยทุกคนที่ประสงค์มีงานทำ รวมทั้งนายจ้างและสถานประกอบการที่ต้องการรับสมัครคนเข้าทำงาน ให้สามารถเข้าถึงบริการของกรมการจัดหางานได้ง่ายขึ้น โดยการลงทะเบียนใช้บริการด้วยเลขบัตรประชาชน 13 หลัก ซึ่งจะเชื่อมโยงไปสู่ระบบให้บริการอิเล็กทรอนิกส์ อาทิ ระบบไทยมีงานทำ สำหรับผู้ที่ต้องการหางานทำ หรือนายจ้าง/สถานประกอบการที่ต้องการหาคนทำงาน ระบบการให้/ขอรับสิทธิผู้พิการม.35 ระบบขึ้นทะเบียนและรายงานตัวผู้ประกันตนกรณีว่างงาน ระบบจัดหางานไปต่างประเทศ เป็นต้น โดยกระทรวงแรงงานจะพัฒนาต่อไป ให้ทุกบริการของกรมการจัดหางาน มีระบบออนไลน์รองรับ และระบบต้องใช้งานง่าย ลดเวลา ค่าใช้จ่าย และลดการเดินทางมาติดต่อราชการ ณ สำนักงาน ประชาชนสามารถใช้บริการได้ทุกที่ ทุกเวลา” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า คนหางาน ผู้ว่างงาน ผู้พิการ และคนไทยทุกคนที่ประสงค์มีงานทำ สามารถใช้บริการ e-Service ของกรมการจัดหางานได้ที่เว็บไซต์ e-service.doe.go.th ซึ่งรวบรวมบริการทางอิเล็กทรอนิกส์ของกรมฯ ไว้ในที่เดียว ประชาชนทั่วไป นายจ้าง/สถานประกอบการ ผู้รับมอบอำนาจ สามารถลงทะเบียนใช้งานด้วยเลขประจำตัวประชาชน 13 หลัก รวมทั้งยืนยัน และพิสูจน์ตัวตน โดยใช้ข้อมูลจากบัตรประจำตัวประชาชนเพียงใบเดียว โดยเลือกประเภทผู้ใช้งานได้ตั้งแต่เข้าสู่หน้าเว็บไซต์ โดยมี
ประเภทบุคคลทั่วไป นิติบุคคล หน่วยงานภาคีเครือข่าย และเจ้าหน้าที่ นอกจากนี้ระบบใหม่ยังเปลี่ยนจากการพิสูจน์และยืนยันตัวตนด้วย OTP จากหมายเลขโทรศัพท์ เป็นการยืนยันด้วยข้อมูลจากบัตรประจำตัวประชาชน และเปลี่ยนแปลงการเข้าระบบของนิติบุคคล ที่จากเดิมเข้าด้วย DBD ID ที่ออกจากกรมพัฒนาธุรกิจการค้า เป็นการใช้เลข 13 หลักของบัตรประจำตัวประชาชนแทน ทั้งนี้ จะเริ่มเปิดให้ใช้งานตั้งแต่วันที่ 30 พฤศจิกายน 2565 เป็นต้นไป
หากต้องการสอบถามข้อมูลเพิ่มเติมติดต่อที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร. 1694